b'\n_START_ARTICLE_\nGrb Ob\xc4\x8dine Puconci\n_START_PARAGRAPH_\nGrb Ob\xc4\x8dine Puconci je upodobljen na \xc5\xa1\xc4\x8ditu, katerega osnovni barvi sta zelena in rumena. Zgornje rumeno polje predstavlja Ravensko, \xc5\xbeitni klas, ki se dviga po vertikali sredine \xc5\xa1\xc4\x8dita pa ponazarjata \xc5\xa1irino in bogastvo rodovitnih polj. Bela pasica s \xc4\x8drnimi konturami razmejuje rumeno polje od spodnjega zelenega in predstavlja sti\xc4\x8di\xc5\xa1\xc4\x8de dveh pokrajin. Spodnja ploskev je zelena in ponazarja hribovit gori\xc4\x8dki svet z vinogradi, sadovnjaki in gozdovi. Oran\xc5\xbena barva v \xc5\xbeitnem klasu in nepravilnem polkrogu pod njim pa simbolizira sonce in toplino pokrajine. Rde\xc4\x8de jabolko v spodnjem delu grba poudarja mo\xc4\x8dno razvito sadjarstvo s stoletno tradicijo. Obenem je jabolko simbol prijateljstva med vsemi ljudmi dobre volje.'